Lav et referat af nedenstående tekst:

Tekst:
- Jeg er chokeret. Det er slet og ret tyveri. Det er en rystet Shaka Ameen, der fredag har fået sin straf i en sag om vanvidsbilisme. 11. februar blev den 32-årige nordmand kendt skyldig i at have kørt mindst 228 kilometer i timen på Hirtshalsmotorvejen. Nu har han fået sin dom. Han straffes med 20 dages fængsel, han mister sin bil og sit kørekort, og så har han fået indrejseforbud i Danmark i seks år. - 20 dage i fængsel og indrejseforbud er intet problem. Men at staten konfiskerer en bil til to-tre millioner kroner, er alt for hårdt. Det er mange penge. Penge, jeg har arbejdet for, siger Shaka Ameen. Han driver til daglig et autoværksted i Stavanger i Norge. Havde lige købt bilen Det tiltrak meget opmærksomhed, da den spritnye Lamborghini Huracan Spider til tre millioner kroner havnede på politiets lager i Aalborg Øst tilbage i oktober. Bilen blev konfiskeret, fordi politiet mente, at Shaka Ameen havde kørt 236 kilometer i timen på Hirtshalsmotorvejen. Shaka Ameen havde netop købt bilen i Tyskland og var på vej gennem Jylland hjem til Norge om aftenen torsdag 7. oktober 2021, da han blev standset af politiet. Han har hele tiden nægtet at have kørt så hurtigt, som politiet siger. - Der blev vist en video af den civile bil, som fulgte efter mig, og i den video kan man se, at jeg holder en fart på i gennemsnit 150 kilometer i timen, har han tidligere sagt til TV2 Nord. Retten i Hjørring har ikke været enig i hans betragtning. Nu er han dømt skyldig i vanvidsbilisme og ifølge en lov, der trådte i kraft i marts sidste år, kan politiet såvel beslaglægge som konfiskere bilen. Anker til Landsretten Sidste punktum er endnu ikke sat i sagen for Shaka Ameen. Han vil kæmpe for at få lov til at beholde den bil, som han har sparet op til i mange år. - Jeg kommer til at anke til Landsretten, for en straf på to-tre millioner kroner er for voldsomt, siger den 32-årige nordmand. Shaka Ameen har tidligere kritiseret de danske regler - se indslaget her:

Referat:
En køretur på Hirtshalsmotorvejen koster 32-årige Shaka Ameen dyrt. Han er dømt for vanvidsbilisme og skal i fængsel. Samtidig mister han sin milliondyre Lamborghini.